Document ID: 32003D0702

Komisijas Lēmums
(2003. gada 3. oktobris),
ar ko groza Lēmumu 2000/159/EK par trešo valstu atliekvielu plānu pagaidu apstiprināšanu saskaņā ar Padomes Direktīvu 96/23/EK
(izziņots ar dokumenta numuru C(2003) 3497)
(Dokuments attiecas uz EEZ)
(2003/702/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 29. aprīļa Direktīvu 96/23/EK, ar ko paredz pasākumus, lai kontrolētu noteiktas vielas un to atliekas dzīvos dzīvniekos un dzīvnieku izcelsmes produktos, un ar ko atceļ Direktīvu 85/358/EEK un Direktīvu 86/469/EEK, kā arī Lēmumu 89/187/EEK un Lēmumu 91/664/EEK [1], kurā jaunākie grozījumi izdarīti ar Regulu (EK) Nr. 806/2003 [2], un jo īpaši tās 29. pantu,
ņemot vērā Padomes 1972. gada 12. decembra Direktīvu 72/462/EEK par sanitārās un veterinārās pārbaudes problēmām, kas rodas, ievedot liellopus, aitas un kazas, cūkas un svaigu gaļu, un gaļas produktus no trešām valstīm [3], kurā jaunākie grozījumi izdarīti ar Regulu (EK) Nr. 807/2003 [4], un jo īpaši tās 3. pantu,
tā kā:
(1) Komisijas 2000. gada 8. februāra Lēmumā 2000/159/EK par trešo valstu atliekvielu plānu pagaidu apstiprināšanu saskaņā ar Padomes Direktīvu 96/23/EK [5], kurā jaunākie grozījumi izdarīti ar Lēmumu 2003/485/EK [6], ir uzskaitītas trešās valstis, kas iesniegušas plānus, norādot šo trešo valstu piedāvātās garantijas attiecībā uz Direktīvas 96/23/EK I pielikumā minēto atliekvielu grupu un vielu uzraudzību.
(2) Dažas trešās valstis ir iesniegušas Komisijai atliekvielu uzraudzības plānus attiecībā uz produktiem un sugām, kas nav norādītas Lēmuma 2000/159/EK pielikumā. Šo uzraudzības plānu izvērtēšana un Komisijas pieprasītā papildu informācija nodrošina pietiekamas garantijas attiecībā uz atliekvielu uzraudzību trešās valstīs norādītajiem produktiem vai sugām. Attiecībā uz šīm valstīm minētie produkti un sugas jāiekļauj Lēmuma 2000/159/EK pielikumā.
(3) Tādēļ attiecīgi jāgroza Lēmums 2000/159/EK.
(4) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2000/159/EK pielikumu aizstāj ar šī lēmuma pielikuma tekstu.
2. pants
Šis lēmums ir adresēts dalībvalstīm.
Briselē, 2003. gada 3. oktobrī

Labels: 17
5
0
3
6